 Iroyin ayọ lo tun wọle fun gbogbo ọmọ ati olugbe ipinlẹ Kwara lapapọ lori bi ajọ to n ṣe iranwọ fun iṣẹlẹ pajawiri lorileede yii, National Emergency Management Agency NEMA ṣe fi ounjẹ atawọn ohun elo ranṣẹ si ipinlẹ naa, fawọn to kagbako nibi iṣẹlẹ ijamba omiyale to ṣẹlẹ laipẹ yii. Ọjọbọ, Tọside to kọja yii la gbọ pe ajọ NEMA wọ olu-ilu Ilọrin tii ṣe ipinlẹ Kwara lati ge awọn ounjẹ atawọn ohun elo fun ijọba ipinlẹ naa, lati pin-in fawọn to padanu dukia wọn sinu ijamba omiyale ati awọn awọn ajalu miran lọdun 2022. Nigba to n sọrọ, alakoso agba fun ajọ NEMA, Mustapha Ahmẹd sọ pe inu oun dun pe iwadii ti ileeṣẹ Humanitarian Affairs, Disaster Management and Social Development ṣe ko ṣe ojusaaju rara, eyi to mu ki aarẹ dide iranwọ. O ni ẹgbẹrun mejila 12,000 metric tons ounjẹ bii irẹsi ni wọn ya sọtọ fawọn eeyan. 